CELEX: 62011CN0490
Language: el
Date: 2011-09-26 00:00:00
Title: Υπόθεση C-490/11: Αίτηση για την έκδοση προδικαστικής αποφάσεως, την οποία υπέβαλε το Hajdú-Bihar Megyei Bíróság (Ουγγαρία) στις 26 Σεπτεμβρίου 2011 — IBIS S.r.l. κατά PARTIUM ’70 Műanyagipari Zrt.

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/16
            
         Αίτηση για την έκδοση προδικαστικής αποφάσεως, την οποία υπέβαλε το Hajdú-Bihar Megyei Bíróság (Ουγγαρία) στις 26 Σεπτεμβρίου 2011 — IBIS S.r.l. κατά PARTIUM ’70 Műanyagipari Zrt.
   (Υπόθεση C-490/11)
   2011/C 370/27
   Γλώσσα διαδικασίας: η ουγγρική
   
      Αιτούν δικαστήριο
   
   Hajdú-Bihar Megyei Bíróság
   
      Διάδικοι στην υπόθεση της κύριας δίκης
   
   
      Αιτούσα: IBIS S.r.l.
   
      Καθής: PARTIUM ’70 Műanyagipari Zrt.
   
      Προδικαστικά ερωτήματα
   
   
               1)
            
            
               Έχει το άρθρο 45, παράγραφοι 1 και 2, του κανονισμού (ΕΚ) 44/2001 (1) του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, την έννοια ότι το δικαστήριο του κράτους μέλους αναγνωρίσεως δύναται να απορρίψει, κατά την εκδίκαση του ενδίκου μέσου που προβλέπεται από το εν λόγω άρθρο 45, την αίτηση αναγνωρίσεως της εκτελεστότητας αλλοδαπής αποφάσεως, ενώ έχει εκδοθεί η βεβαίωση στην οποίαν αναφέρεται το άρθρο 54 του ίδιου κανονισμού, χωρίς να συντρέχουν οι προϋποθέσεις του άρθρου 66, παράγραφος 2, στοιχεία α' ή β', του κανονισμού αυτού;
            
         
               2)
            
            
               Σε περίπτωση καταφατικής απαντήσεως, πώς πρέπει να ερμηνευθεί το άρθρο 35, παράγραφος 3, του κανονισμού, σε σχέση με την εφαρμογή του άρθρου 66 του ίδιου κανονισμού;
            
         
               3)
            
            
               Απαγορεύεται, σύμφωνα με το άρθρο 1, παράγραφος 2, στοιχείο β', του κανονισμού, να απορριφθεί, δεδομένης της βεβαιώσεως που εξέδωσε το δικαστήριο του κράτους προελεύσεως, η αίτηση αναγνωρίσεως της εκτελεστότητας, αν στην απόφαση για την οποία εκδόθηκε η βεβαίωση αναφέρεται η ύπαρξη ρήτρας διαιτησίας;
            
         
      (1)  ΕΕ 2001, L 12, σ. 1.